કિસાન ક્રાંતિ યાત્રામાં દિલ્હીની સરહદ નજીક ખેડૂતોના આંદોલને ઉગ્ર સ્વરુપ ધારણ કરી લેતા અફડાતફડી મચી ગઈ હતી. ખેડૂત રેલી રક્તરંજિત બની હતી. ખેડૂત આંદોલનને રોકવા માટે કેન્દ્ર અને ઉત્તરપ્રદેશ સરકારના પ્રયાસ પણ બિનઅસરકારક રહ્યા હતા. જો કે, સરકાર તરફથી કેટલીક ખાતરી આપવામાં આવી હતી પરંતુ નારાજ ખેડૂતોએ ફગાવી દીધી હતી. કેન્દ્ર સરકારની ખાતરીને સ્વીકારવા ખેડૂતોએ ઇન્કાર કર્યો હતો અને દેખાવ જારી રાખવાનો નિર્ણય કર્યો હતો. ભારતીય કિસાન યુનિયનના પ્રમુખ નરેશ ટિકેટે કહ્યું હતું કે, ખેડૂતો સરકારની ખાતરી સ્વીકારશે નહીં અને દેખાવ જારી રાખશે.